b'\n_START_ARTICLE_\nLipis\n_START_SECTION_\nEkonomi\n_START_PARAGRAPH_\nLipis Kaya dengan sumber asli bumi, seperti emas. Penjom Gold Mine masih aktif diusahakan dan mengeluarkan hasil. Disamping itu perladangan dan ekonomi sara diri turut menjadi penyumbang utama kepada ekonomi daerah ini. Felcra Gugusan Sungai Kambang dan Sime Darby Plantation,Bukit Puteri adalah antara nadi penggerak ekonomi dalam sektor perladangan._NEWLINE_Ekonomi sara diri seperti menoreh getah dan penternakan ayam, lembu dan kambing masih diusahakan secara giat. Perhatian dan bantuan dari pihak kerajaan sememangnya sangat diperlukan dan diharapkan dalam memajukan ekonomi masyarakat setempat.\n_START_SECTION_\nBahasa Daerah\n_START_PARAGRAPH_\nWalaupun Bahasa Melayu standard adalah Bahasa Kebangsaan, tetapi Bahasa Daerah dituturkan secara meluas di Lipis untuk urusan seharian. Secara umumnya, Bahasa Daerah Lipis adalah sama dengan Bahasa Daerah yang lain di Negeri Pahang. Namun begitu terdapat perbezaan yang menjadikan Bahasa Daerah di Pahang ini unik mengikut daerah masing-masing. Dikatakan Bahasa Daerah di Pahang ini berbeza mengikut kederasan arus sungai yang mengalir di kawasan masing-masing.'